มอร์นิ่งสตาร์แจก4รางวัลกองทุนสุดเจ๋ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — มอร์นิ่งสตาร์ แจก 4 รางวัลกองทุนเยี่ยมปี 2552 “ไทยพาณิชย์เอ็มเอฟซีอยุธยาธนชาต” 
นายพีร์ ยงวณิชย์ กรรมการผู้จัดการ บริษัท มอร์นิ่งสตาร์ เปิดเผยว่า ผลรางวัล “มอร์นิ่งสตาร์ ฟันด์ อะวอร์ด ไทยแลนด์ 2009” ทั้งหมด 4 รางวัล ประกอบด้วย รางวัลกองทุนตราสารทุน 2 รางวัล ซึ่งกองทุนเปิดไทยพาณิชย์หุ้นทุนปันผลของ บลจ.ไทยพาณิชย์ คว้ารางวัลประเภทกองทุนหุ้นขนาดเล็กถึงปานกลาง 
ทั้งนี้ กองทุนเปิดเอ็มเอฟซีเพิ่มค่าหุ้นระยะยาวของ บลจ.เอ็มเอฟซี คว้าประเภทกองทุนหุ้นขนาดใหญ่
สำหรับรางวัลกองทุนตราสารหนี้ 2 รางวัลนั้น กองทุนเปิดธนสารของ บลจ.ธนชาต คว้าประเภทกองทุนตราสารหนี้ระยะสั้น ส่วนกองทุนเปิดอยุธยาตราสารหนี้ระยะกลาง คว้าประเภทกองทุนตราสารหนี้ระยะปานกลางถึงยาว
ทั้งนี้ รางวัลทั้งหมดคำนึงถึงผลการดำเนินงานยอดเยี่ยมที่ปรับความเสี่ยงในปี 2552 รวมทั้งในอดีต 23 ปีที่ผ่านมา โดยผลดำเนินงานปี 2552 เป็นแค่ส่วนหนึ่งประกอบการตัดสิน รวมทั้งพิจารณาความเสี่ยงของกองทุนในระยะยาว การบริหารงานของผู้บริหารกองทุน และความ สม่ำเสมอของกลยุทธ์ลงทุน 
นอกจากนี้ นิตยสารมันนี่แอนด์เวลธ์ได้มอบรางวัล “M&amp;W LTF/ RMF อะวอร์ด ไทยแลนด์ 2009” อีก 3 รางวัล ให้แก่กองทุนเปิดไอเอ็นจี ไทย บรรษัทภิบาลหุ้นระยะยาว กองทุนเปิดไอเอ็นจี ไทย หุ้นทุนเพื่อการเลี้ยงชีพ และกองทุนเปิดธนชาตตราสารหนี้เพื่อการเลี้ยงชีพ